Dopravno – Prevádzkový poriadok autobusovej stanice Michalovce

Dopravno – Prevádzkový poriadok autobusovej stanice Michalovce stanovuje základné pravidlá a požiadavky pri prevádzke, parkovaní a správaní sa v objekte ARRIVA Michalovce a.s. - autobusová stanica Michalovce na Staničnej ulici. Určuje základné povinnosti zamestnancov, ostatných dopravcov a zmluvných partnerov o užívaní objektu ARRIVA Michalovce a.s.

Oblasť platnosti

Poriadok je vydaný v zmysle platných právnych predpisov a ďalších záväzných ustanovení na zaistenie bezpečnej prevádzky ARRIVA Michalovce a.s. Dopravno – Prevádzkový poriadok je platný pre všetky osoby v pracovnom, alebo obchodnom pomere k ARRIVA Michalovce a.s., vodičov zmluvných partnerov, cestujúcich, návštevníkov autobusovej stanice a v primeranom rozsahu aj na osoby zdržiavajúce sa s vedomím ARRIVA Michalovce a.s. v jeho priestoroch.

Pohyb a parkovanie dopravných prostriedkov na prevádzkových

komunikáciách a odstavných plochách

Na komunikáciách a odstavných plochách ARRIVA Michalovce a.s. sú všetci vodiči povinní riadiť sa ustanoveniami Zákona 725/2004 Z.z., 56/2012 Z.z.a vyhláška 124/2012 ,8/2009 Z.z., 9/2004 Z.z., v znení neskorších predpisov, ako aj vodorovným a zvislým dopravným značením. Najvyššia povolená rýchlosť jazdy v priestoroch objektu je 20 km/hod. Na parkovanie vozidiel sú určené parkovacie plochy, označené vodorovným dopravným značením. Vozidlá po vstupe do objektu musia dodržiavať Všeobecné podmienky užívania autobusovej stanice Michalovce

.

Autobusové nástupištia

Autobusové nástupištia sú určené pre odchody a príchody autobusov pravidelných autobusových liniek a ich posilových spojov. Autobusové nástupištia sú rozdelené na číselné stanovištia podľa jednotlivých odjazdových smerov a podľa typu dopravy. Autobusové stanovištia sú záväzné. Príjazd autobusov je zo Staničnej ulice podľa dopravného zvislého značenia.

Výstup cestujúcich

Pre bezpečný výstup cestujúcich sú určené výstupné stanovištia a autobusové stanovištia označené označníkmi. Iné vystupovanie cestujúcich je z bezpečnostných dôvodov zakázané.

Parkovanie

Organizácia parkovania je zabezpečená príslušným zvislým a vodorovným dopravným značením.

Zákazy a povinnosti v objekte

V priestoroch objektu autobusovej stanice je všetkým vodičom zakázané:

• vzájomné sa predbiehať, používať zvukové signály okrem kolíznych

situáciách zastaviť v jazdnej dráhe, okrem prípadu, kedy k zastaveniu dá pokyn kontrolný orgán ARRIVA Michalovce a.s. alebo bezpečnostná služba

•cúvať bez spôsobilej a náležite poučenej osobe a použitia zvukového výstražného znamenia

•ponechanie motora a naftového kúrenia v chode po príchode na stanovište

•vymetať odpadky z autobusu do priestoroch objektu

•umožniť výstup cestujúcim mimo určené výstupné priestory

Úrazy a nehody v objekte

Ak dôjde v priestoroch objektu k úrazu, poskytne najbližšie spôsobilý zamestnanec ARRIVA Michalovce a.s. prvú pomoc a úraz ohlási službukonajúcemu prevádzkovému majstrovi, ktorý zaistí lekársku pomoc a spísanie zápisu. Pri dopravnej nehode sa vozidlo, resp. vozidlá ponechajú v takom stave, v akom zostali v čase nehody. Zraneným sa poskytne prvá pomoc a nehoda sa ohlási Policajnému zboru SR. Pri úraze, ako aj pri dopravnej nehode je potrebné zaistiť svedkov udalosti k zapísaniu svedeckej výpovede, pokiaľ sú svedkovia prítomní.

Nálezy

Vodiči sú po ukončení prepravy a výstupe cestujúcich povinní prehliadnuť priestor autobusu a nájdené veci odovzdať službukonajúcemu prevádzkovému majstrovi. Podobne sa postupuje aj pri nájdených veciach v priestore autobusovej stanice.

Zákaz fajčenia

V priestoroch autobusovej stanice a jej objektoch je zakázané fajčiť v zmysle príslušnej legislatívy

Záverečné ustanovenia

Dopravno - prevádzkový poriadok je záväzný pre všetkých dopravcov, čo využívajú autobusovú stanicu Michalovce. Jeho nedodržanie bude postihované v zmysle disciplinárneho poriadku spoločnosti ARRIVA Michalovce a.s. Cudzie osoby zabezpečujúce prepravy budú upozorňované a prípadné škody aj nemajetkovej ujmy im budú fakturované vo faktúre za používanie autobusovej stanice